Diari Oficial de la Generalitat Valenciana


Sumari del DOGV 5644, del 21-11-2007 (2007/13672)

Judici ordinari 000305/2007. Notificació de la sentència a Zahira.
------------------------------------------------------------------

### Dades del document

Número de DOGV
:   5644

Data del DOGV
:   21-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/13863


Data del document
:   07-11-2007

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Judici ordinari 000305/2007. Notificació de la sentència a Zahira. [2007/13913]  
Mitjançant este edicte es fa saber que en este Jutjat se segueix judici ordinari amb el número 000305/2007, a instància d'Aurelia Moreno Mañas i Agustina Moreno Mañas, representades per la procuradora Ventura Ungo, Esperanza, i assistides pel lletrat Ventura Ungo, Alberto, contra Apolonia Mercedes Ortega i Zahira, sobre la resolució de contracte d'arrendament per cessió no consentida, en el qual la magistrada Matilde Sabater Alamar ha acordat en el dia de hui notificar la sentència dictada en estes actuacions a la demandada que es troba en parador desconegut, Zahira; sentència que té l'encapçalament i la dispositiva que literalment són com segueix:  
«Sentència número 116  
València, 1 de juny de 2007  
Matilde Sabater Alamar, magistrada jutgessa del Jutjat de Primera Instància número 21 de València, ha vist estes actuacions de judici ordinari, registrades amb el número 305/2007, en virtut de la demanda interposada per Aurelia i Agustina Moreno Mañas, ambdues representades per la procuradora Esperanza Ventura Ungo i assistides pel lletrat Alberto Ventura Ungo, contra Apolonia Mercedes García Ortega, representada per la procuradora Rosa Calvo Barber i assistida per la lletrada María José Guillot Serra, com també contra Zahira, els cognoms de qui es desconeixen, rebel en estes actuacions, on l'objecte del plet és la resolució de contracte d'arrendament per cessió no consentida.  
Dispositiva  
Estime la demanda interposada per Amelia i Agustina Moreno Mañas contra Apolonia Mercedes García Ortega i Zahira:  
a) Declare resolt el contracte d'arrendament de 7 de octubre de 2004 que van subscriure les demandants i Apolonia Mercedes García en relació amb l'habitatge propietat de les primeres, siti al carrer de Fontcalent, número 7, porta 1, de València.  
b) Condemne Apolonia Mercedes García i Zahira a sotmetre's a la declaració anterior.  
c) Declare el desnonament de Zahira de l'esmentada finca i l'advertisc que si no el desallotja dins del termini legal se l'en llançarà i a costa seua.  
No s'efectua cap pronunciament especial pel que fa a les costes produïdes a instàncies de la senyora García Ortega. Pel que fa a les costes produïdes a instàncies de la part actora, les haurà de pagar Zahira.  
Inclogueu esta resolució en el llibre de sentències i deixeu-ne testimoniança en les actuacions. Notifiqueu-ho a les parts i feu-los saber que esta no és ferma i que s'hi pot interposar un recurs d'apel·lació que haurà de resoldre l'Audiència Provincial de València, que es prepara davant d'este Jutjat en el termini de cinc dies seguint els tràmits establits en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme».  
I perquè valga d'edicte de notificació de la sentència a la demandada, en parador desconegut, estenc este edicte, que es fixarà al tauler d'anuncis d'este Jutjat i es publicarà en el butlletí oficial de la comunitat autònoma.  
València, 7 de novembre de 2007.- El secretari: Nicolás González Soria.